
       REFERAT DE  APROBARE  A PROIECTULUI DE HOTĂRÂRE
	 privind vânzarea terenulului aferent construcţiilor dobândite în baza Legii nr.112/1995, situat în Timişoara Calea Aradului nr.28, conform Sentinței civile nr.3173/2017

Prin adresa nr.CT2014-2903 din 16.06.2014, înregistrată la Primăria Municipiului Timişoara de către Daia Gheorghe și Daia Maricica-Crezantina, cu domiciliul în Timișoara Calea Aradului nr.28, solicită, în calitate de proprietari a imobilului-construcție situat la adresa menţionată, să le vindem terenul excedentar construcţiilor cumpărate în baza Legii nr.112/1995;
Prin H.C.L. nr.360 din 18.06.2013, s-a aprobat trecerea terenului, în suprafață de 1875 m.p., din proprietatea Statului Român în proprietatea privată a  municipiului Timișoara;
Prin Ordinul nr.572 din 04.07.2014, emis de Instituția Prefectului – Timiș, cota de 150/1875 parte din terenul aferent construcțiilor, a fost atribuită în proprietatea numiților  Daia Gheorghe și Daia Maricica-Crezantina ;
	Prin adresa cu nr.SJ2018-1431 din 02.05.2018, Serviciului Juridic din cadrul Municipiului Timişoara, ne solicită punerea în executare a Sentinţei Civile nr. 3173 din 07.07.2017, pronunţată la Tribunalul Timiș, privind vânzarea terenului în suprafață de 1725 m.p.,(cota de 1725/1875), înscris în C.F. nr.408484-Timișoara, nr. topo.28893, 28892/1/1/2, 28897/2, aflat în proprietatea municipiului Timișoara și care excede construcțiilor situate în Timișoara Calea Aradului nr.28; 	 
Prin Raportul de evaluare nr.EPI 48, întocmit de către evaluator autorizat Goron Vasile, la data de 25.05.2020, terenul a fost evaluat la 265 euro/m.p., respectiv suma de 2.402.000 lei, fără TVA, pentru suprafața de 1.725 m.p.
Prin Decizia nr.30/2016 a Camerei de Conturi Timiș și Decizia civilă nr.2393 din 13.12.2018 a Curții de Apel Timișoara, s-a stabilit ca, sumele rezultate din vânzarea terenurilor menționate mai sus, nu pot fi asimilate veniturilor proprii ale unități administrative teritoriale(în speță Municipiul Timișoara), ci ar trebui virate în fondul extrabugetar creat la nivelul Ministerului de Finanțe, potrivit art.13, din Legea nr.112/1995, referitor la constituirea fondului extrabugetar, după deducerea comisionului de 1%; 
Având în vedere cele menționate mai sus, în baza prevederilor Legii nr.7/1996 -  a cadastrului şi publicităţii imobiliare, modificată și a prevederilor art.129, alin.1, alin.2 lit.c, din O.U.G. nr.57/2019 -  privind Codul administrativ, considerăm oportun, iniţierea unui proiect de hotărâre privind vânzarea terenului menţionat mai sus, conform prevederilor hotărârilor judecătoreşti. 

